
�



R A P O  R T   S U P L I M E N T A R


asupra proiectului de Lege pentru modificarea şi completarea


 Legii nr.21/1991 privind cetăţenia română şi a propunerii legislative 


de modificare şi completare a Legii nr.21 din 3 martie 1991.





		In conformitate cu prevederile art.86 din Regulamentul Camerei Deputaţilor, Secretarul General al Camerei Deputaţilor a trimis Comisiei juridice, de disciplină şi imunităţi proiectul de Lege pentru modificarea şi completarea Legii nr.21/1991 privind cetăţenia română, cu adresa nr. 366 din 13 noiembrie 1997, înregistrată sub nr.1085/XVIII/11 din 14 noiembrie 1997.


		Proiectul de lege a fost avizat favorabil de Consiliul Legislativ, conform avizului nr.767/5 octombrie 1997.


		Comisia pentru drepturile omului, culte şi problemele minorităţilor naţionale, sesizată în avizare, a comunicat, cu adresa nr. XVIII/5/468/19 noiembrie 1997, avizul favorabil la acest proiect de lege, cu un amendament.


		In urma dezbaterilor din şedinţa din 26 noiembrie 1997, membrii comisiei juridice, de disciplină şi imunităţi au hotărât, cu majoritate de voturi, ca proiectul de lege să fie supus Plenului Camerei Deputaţilor spre dezbatere şi adoptare în forma prezentată, cu respingerea amendamentului propus de Comisia pentru drepturile omului, culte şi problemele minorităţilor naţionale, întocmind, în acest sens, Raportul 366 din 26 noiembrie 1997.


		Ulterior, la data de 8 decembrie 1997, cu adresa nr.371/1997 înregistrată sub nr.1133/XVIII/11 din 9 decembrie 1997 Comisia juridică, de disciplină şi imunităţi a fost sesizată, spre dezbatere în fond, cu propunerea legislativă de modificare şi completare a Legii nr.21 din 1 martie 1991 iniţiată de domnii deputaţi:  Stefan Glăvan, Radu Berceanu, Paula Ivănescu, Alexandru Sassu şi Cristian Rădulescu.


		Totodată, Biroul Permanent al Camerei Deputaţilor a retrimis Raportul asupra proiectului de Lege pentru modificarea şi completarea Legii nr.21/1991 privind cetăţenia română pentru a fi examinat împreună cu propunerea legislativă de modificare şi completare a Legii nr.21 din 1 martie 1991.


		Propunerea legislativă a fost avizată favorabil de Consiliul Legislativ, conform avizului nr.890 din 2 decembrie 1997.


		La data de 3 martie 1998, cu adresa nr.2504/1998, Guvernul României a trimis punctul său de vedere cu privire la această propunere legislativă, formulând  unele observaţii.


		In conformitate cu prevederile art.57 din Regulamentul Camerei Deputaţilor, membrii comisiei au  finalizat dezbaterile la aceste două iniţiative legislative în şedinţa din data de 18 martie 1998.  


		La lucrările comisiei au participat în calitate de invitaţi: domnul Constantin Doldur - Secretar general în Ministerul Justiţiei şi doamna Marieta Avram director al Direcţiei Legislative şi Studii,  precum şi, domnul deputat Stefan Glăvan, din partea iniţiatorilor.


		După discuţiile preliminare şi dezbaterile la cele două iniţiative legislative, membrii comisiei, au hotărât, cu majoritate de voturi, să propună Plenului Camerei Deputaţilor, spre dezbatere şi adoptare proiectul de Lege pentru modificarea şi completarea Legii nr.21/1991, cu următoarele amendamente preluate din iniţiativa legislativă formulată de domnii deputaţi Glăvan Stefan, Radu Berceanu, Paula Ivănescu, Alexandru Sassu şi Cristian Rădulescu.

�

�
1.�
     Art.1. Se modifică art.1 după cum urmează:


     “Cetăţenia română exprimă o legătură juridică existentă între o  persoană şi statul român, bazată pe solidaritate efectivă de interese şi sentimente, indiferent de originea etnică a persoanei.


     Cetăţenii români sunt egali în faţa legii; numai ei pot fi admişi în funcţiile publice civile şi militare.


     Cetăţenii României  se bucură de protecţia statului român.” �
     Art.I  Legea nr.21/1991 privind cetăţenia română publicată în Monitorul Oficial nr.44 din 6 martie 1991, se modifică şi se completează după cum urmează:


     1. Articolul 1 va avea următorul cuprins:


     “Art.1 - Cetăţenia română exprimă legătura juridică dintre o persoană şi statul român, indiferent de originea etnică a persoanei. 


     Cetăţenii români sunt egali în faţa legii; numai ei pot fi admişi în funcţiile publice civile şi militare.


     Cetăţenii României  se bucură de protecţia statului român.”





    �
     Pentru ca definiţia noţiunii de cetăţenie să fie în  concordanţă cu cea dată în art.2 al  Convenţiei europene privind cetăţenia - semnată la Strasbourg la 7 noiembrie 1997.�
�

Pct.1 din proiectul de Lege privind modificarea şi completarea Legii nr.21/1991 privind cetăţenia română, referitor la  modificarea art.4 din Legea cetăţeniei române, devine pct.2.�
�
�
2.�
     Art.2.  Se modifică şi se completează art.5 după cum urmează:


     “ Copii născuţi pe teritoriul României, din părinţi cetăţeni români, sunt cetăţeni români. Sunt, de asemenea, cetăţeni români cei care:


     a) s-au născut pe teritoriul statului român, chiar dacă numai unul dintre părinţi este cetăţean român;


     b) s-au născut în străinătate şi ambii părinţi sau numai unul dintre ei are cetăţenia română;


     c) s-au născut pe teritoriul statului român şi nu au obţinut la naştere, din diverse motive, altă cetăţenie;


     d) copilul găsit pe teritoriul statului român este cetăţean român, dacă nici unul dintre părinţi nu este cunoscut.”�
     3. Articolul 5 va avea următorul cuprins:


     “Art.5 - Copii născuţi pe teritoriul României, din părinţi cetăţeni români, sunt cetăţeni români. Sunt, de asemenea, cetăţeni români cei care:


     a) s-au născut pe teritoriul statului român, chiar dacă numai unul dintre părinţi este cetăţean român;


     b) s-au născut în străinătate şi ambii părinţi sau numai unul dintre ei are cetăţenia română;


      c) copilul găsit pe teritoriul statului român este cetăţean român, dacă nici unul dintre părinţi nu este cunoscut.”�
     Se elimină lit.c) din propunerea legislativă, întrucat această situaţie este reglementată de art.10 din Legea nr.21/1991, prevedere care este în concordanţă cu reglementările prevăzute în art.6 pct.2 lit.b) din Convenţia europeană privind cetăţenia.  


     Lit.d) devine lit.c).

Punctele 2, 3, 4, 5, 6 şi 7 din proiectul de  Lege privind modificarea şi completarea Legii nr.21/1991 privind cetăţenia română, referitoare la art.8, 9, 11 şi 12 din Legea cetăţeniei, devin pct.3, 4, 5, 6, 7 şi 8.�
�
�
3.�
     Art.3 Se modifică şi se completează art.18 alin 8 după cum urmează:


     “După examinare cererii,  comisia va întocmi  un raport pe care îl  va  înainta, după maximum 180 de zile de la  primirea cererii, împreună cu cererea de acordare a cetăţeniei, ministrului  justiţiei.”�
     


     Retras de iniţiator în şedinţă.�
�
�
4.�
     Art.4 - Se completează art.22 alin.1, după cum urmează:


     “Dovada cetăţeniei române se face cu buletinul de identitate, cartea de identitate, paşaportul sau cu certificatul prevăzut la art.21 alin.2”.�
     9. Alineatul 1 al articolului 22 va avea următorul cuprins:


     “Art.22 - Dovada cetăţeniei române se face cu buletinul de identitate sau, după caz, cu cartea de identitate, paşaportul ori cu certificatul prevăzut la art.21 alin.2”.


    


   


�
     Pentru claritatea textului.�

Punctele 8, 9 - 17 din proiectul de Lege privind modificarea şi completarea Legii nr.21/1991 privind cetăţenia română, devin pct. 10, 11 . . . . . .19.�
�
�
5.�
     Art.5 - Se completează art.25 după cum urmează:


     Persoana căreia i s-a retras cetăţenia   se poate adresa justiţiei române, cu un apel, în termen de 60 de zile de la data la care i s-a comunicat acest fapt. Decizia instanţei judecătoreşti este definitivă şi executorie.”�
     Retras de iniţiator în şedinţă.�
�
�



In raport de obiectul şi conţinutul   reglementărilor, ce vizează modificarea unei legi organice, cele două iniţiative au, de asemenea,  caracter de lege organică.








P R E S E D I N T E,                                                                        SECRETAR,


Emil Teodor Popescu                                                                           Liviu Petreu











red. Diaconu  Dumitra


cons. parlamentar

